Diari Oficial de la Generalitat Valenciana


Sumari del DOGV 5319, del 07-08-2006 (2006/8079)

ACORD de la Comissió Territorial d'Urbanisme de Castelló, d'11 de maig de 2006, relatiu al Pla especial per a la dotació d'infraestructures en el camí les Voltes, al municipi de Vila-real.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5319

Data del DOGV
:   07-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8079


Data del document
:   11-05-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Vila-real
    * pla d'urbanisme

ACORD de la Comissió Territorial d'Urbanisme de Castelló, d'11 de maig de 2006, relatiu al Pla especial per a la dotació d'infraestructures en el camí les Voltes, al municipi de Vila-real. [2006/8079]  
Vist l'expedient relatiu al Pla especial per a la dotació d'infraestructures en el camí les Voltes, al municipi de Vila-real, i de conformitat amb els següents,  
Antecedents  
Primer. El Ple de l'Ajuntament de Vila-real, en sessió de 25 de juliol de 2005, va acordar sotmetre a informació al públic el Pla especial, la qual cosa es va portar a terme mitjançant anuncis publicats en el periòdic Levante de 18 d'agost de 2005 i en el Diari Oficial de la Generalitat de 24 d'agost de 2005. Transcorregut el període d'informació al públic, durant el qual es van formular al·legacions, el Ple de l'Ajuntament va aprovar provisionalment el Pla especial per acord de 28 de novembre de 2005.  
Segon. La documentació del Pla especial està formada de memòria informativa i justificativa, plànols d'informació i ordenació i normes urbanístiques  
Tercer. L'objecte del Pla especial és integrar en el planejament urbanístic el traçat d'un col·lector d'aigües pluvials a la zona denominada camí les Voltes.  
En principi, aquest col·lector s'ha d'acomplir per a complir les condicions de connexió del sector UHI-2 de Vila-real. Es planteja un col·lector d'aigües pluvials que es realitzarà davall el vial oest del sector UHI-1 per a seguir posteriorment el traçat del camí les Voltes a partir de la rotonda existent en aquest. El col·lector es desviarà una vegada passat l'encreuament amb el camí de l'Assagador per a abocar al riu Sec a la zona en què aquest creua el camí Cabeçol.  
Quart. El 30 de desembre de 2005 es van sol·licitar informes a la Divisió de Recursos Hidràulics de la Conselleria d'Infraestructures i Transport i de la Confederació Hidrogràfica del Xúquer. Transcorregut àmpliament el termini conferit, no s'han emés els informes sol·licitats. Consta igualment que l'Ajuntament va sol·licitar informe de la Confederació Hidrogràfica i de l'esmentada Divisió de Recursos Hidràulics el 12 d'agost de 2005, sense que s'hagen emés els informes sol·licitats.  
Fonaments de dret  
Primer. De conformitat amb el que establix la Disposició transitòria primera, apartat primer, de la Llei 16/2005, de 30 de desembre, urbanística valenciana, el present procediment ha de resoldre's de conformitat amb la legislació urbanística vigent amb anterioritat a l'entrada en vigor de la referida llei. De la mateixa manera, i per l'estat de tramitació de l'expedient, tampoc és aplicable el que establix el Decret 32/2006, de 10 de març, pel qual es modifica el Reglament per a l'execució de la Llei autonòmica d'impacte ambiental.  
Segon. La tramitació del Pla especial ha sigut correcta, de conformitat amb el que establixen els articles 38 i 43.1 de la Llei 6/1994, de 15 de novembre, reguladora de l'activitat urbanística (en endavant LRAU) i en l'article 168 del Reglament de planejament de la Comunitat Valenciana, aprovat pel Decret 201/1998, de 15 de desembre (en endavant RPCV).  
Tercer. La documentació està completa, a l'efecte del compliment del que establix l'article 27 de la LRAU i en l'article 91 del RPCV.  
Quart. De conformitat amb els articles 24 de la LRAU i 68 del RPCV, els plans especials podran formular-se com a complement, desenvolupament, millora o fins i tot modificació del planejament general i parcial, indicant l'article 86.2 C) del RPCV com un tipus d'aquests, els quals proposen realitzar reserves de sòl l'objecte de les quals siga crear o ampliar dotacions, actuacions d'interés públic o patrimonis públics de sòl.  
El supòsit que ens ocupa fa referència a aquest tipus de Pla especial, ja que es pretén crear una reserva de sòl dotacional per a infraestructures (col·lector d'aigües pluvials).   
Per consegüent, en aquest aspecte no hi ha inconvenient per a aprovar definitivament el Pla especial.  
Cinqué. Com s'ha exposat en els antecedents, amb data 12 d'agost de 2005 i 30 de desembre de 2005 s'han sol·licitat informes de la Confederació Hidrogràfica del Xúquer i de la Divisió de Recursos Hidràulics de la Conselleria d'Infraestructures i Transport, sense que aquests informes hagen sigut emesos.  
La falta d'emissió d'aquests informes no pot impedir que es continue la tramitació de l'aprovació definitiva del Pla especial. Sense perjudici d'això, l'aprovació del Pla especial no prejutja la necessitat que, en la fase d'execució del col·lector, hagen d'obtenir-se les corresponents autoritzacions de la Confederació Hidrogràfica del Xúquer i de qualsevol altra Administració sectorial que puga resultar afectada per les obres.  
Sisé. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans especials de municipis de menys de 50.000 habitants, de conformitat amb el que disposa l'article 39 de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.   
Per raó de tot el que antecedeix, la Comissió Territorial d'Urbanisme de Castelló Acorda:  
Aprovar definitivament el Pla especial d'infraestructures del col·lector d'aigües pluvials a Vila-real.  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú..  
Castelló, 11 de maig de 2006.. El secretari de la Comissió Territorial d'Urbanisme: Fernando Renau Faubell.